ערכתי לאחרונה בתאריך 22.05.19 בשעה 08:00 בברכה, NZIV

נציב נט



נראה כי הנזק ההיקפי של הסנקציות הכלכליות האמריקאיות על איראן הולך ומתרחב ומכה חזק גם בגורמים הקשורים בה ונמצאים מחוץ למדינה.

אמצעי התקשורת בעולם דיווחו לאחרונה כי החיזבאללה הוא בין הניזוקים הגדולים ביותר כתוצאה מהסנקציות האמריקאיות לאחר שהאיראנים נאלצו לקצץ דרסטית בסיוע השנתי שלהם לחיזבאללה הנאמד ביותר מ-700 מיליון דולר. החיזבאללה ניסה למזער נזקים ופנה לגייס תרומות מכל מקור שיכול היה לגשת אך התברר כי מעיין הכספים הולך ומתיבש והוא אינו מסוגל יותר לממן פעילויות אפילו שהן במרכז הקונצנזוס של הארגון.

מקורות באופוזיציה הסורית מדווחים כי החיזבאללה שחרר מאות מלוחמיו שבשרות פעיל והעבירם ליחידות המילואים כמו כן קוצצו מחלקות שלמות בעשרות אמצעי התקשורת שלהם המפיצים את רעיונותיהם לכל קצווי תבל .

ארגון הטרור הלבנוני של החיזבאללה החל לנקוט באמצעי צנע חסרי תקדים בכל התחומים בהם הצבא פעיל ובפעילויות האזרחיות.

העברת מאות חיילים למילואים נועד לחסוך כספים רבים כי הקצבה החודשית של המילואים קטן באופן משמעותי ממשכורתו של לוחם פעיל.

ה-"וואשינגטון פוסט " מפרסם כי חלק גדול מיחידות החיזבאללה שהוצבו בעיראק ובסוריה הושבו בחזרה ללבנון, והיקף התכניות ששודרו בטלוויזיה של אלמנאר קוצצו דרסטית. כמו כן צומצמו פרויקטים לסיוע, כולל חלוקת מזון ותרופות למשפחות חבריה, אך לא התבצע קיצוץ בפנסיה למשפחות של אנשים שנהרגו בלחימה.

אנליסטים מעריכים כי צעדי הצנע מצביעים על ירידה ביכולתה של איראן לממן כוחות המקיפים את המזרח התיכון.



